Minn L- Imżebbel . . . il- pulċinell ta' Ġeżebel . . . Jeħtieġ li nkunu dejjem sakrana ! Biex ma tħossux it- toqla waħxija tal- Ħin tbenġlilkom spallejkom u tidħankom dqiq ma' l- art , Imma xurbana biex ? Bl- inbid , bil- poeżija , jew bil- virtù , biex tridu . U jekk , - fuq it- turġien ta' xi palazz fuq il- ħaxix ħadrani ta' xi ħandaq fis- solitudni miżerabbli ta' kamritkom - qatt xi darba tistenbħu , inqas fis- sakra jew inkella f' sensikom , staqsu waħda lir- riħ , lill- mewġa , lill- kewkba , lill- għasfur , lill- arloġġ , lil kull ma jbewweġ , lil kull ma jwaħwaħ , lil kull ma jitkagħweġ , lil kull ma jgħanni , lil kull ma jpaċpaċ : x' ħin huwa ; u r- riħ , il- mewġa , il- kewkba , l- għasfur , l- arloġġ , iwiġbukom : " Din hija sigħet is- sakra ! Biex ma tkunux ilsiera mmartirizzati tal- Ħin , iskru fuq li tiskru ! Bl- inbid , bil- poeżija , jew bil- virtù , biex tridu ! " ( U fi ftit jiem oħra se nerġa' ninżel nisker fuq il- Blata . . . bl- inbid , bil- poeżija , bil- virtù , u biex irrid ! ) Ħuġġieġa Oħra minn L- Imżebbel Ħin : - Rażan , Achille Mizzi Id- drittijiet tal- materjal kollu li jidher f' dan il- blogg huma miżmumin mill- awtur . Il- fehmiet espressi f' dan il- blogg huma ta' l- awtur biss , u m' għandhom ikunu assoċjati ma' l- ebda għaqda jew istituzzjoni li l- awtur jagħmel parti minnha . Fuq kollox , dawn ma jirriflettux il- fehmiet ta' qraba , ħbieb jew kollegi .